section_heading: Slavonske Lole
paragraph_text: Iste godine sklapaju ugovor s izdavačkom kućom Croatia concert. Tada se pokazala potreba za nazivom sastava te su se po uzoru na tadašnji najpopularniji tamburaški sastav "Slavonski bećari", nazvali "Slavonske Lole". Članovi prvog sastava Slavonskih Lola bili su; Darko Ergotić (prim), Antun Vuksanović (basprim), Dubravko Jakobović (basprim), Marko Živković (kontra) i Nenad Hardi (bas), dok je Goran Živković bio na odsluženja vojnog roka. Tijekom 1980-ih Slavonske Lole sviraju najčešće u Đakovu i njegovoj okolici, a u tom vremenu nastupaju i kao zabavni sastav u postavi; Marko Živković (bubnjevi, kontra), Nenad Hardi (bas-gitara, bas), Goran Živković (orgulje, harmonika), Darko Ergotić (gitara, prim), te Antun Radičević i Antun Vuksanović (basprimovi). krajem osamdesetih u sastav je došao Antun Tančik s kojim su često odlazili svirati u Njemačku, Švicarsku i Italiju.